
საქართველოს მთავრობის 
დადგენილება №99

2009 წლის 28 მაისი 
ქ. თბილისი

„სახელმწიფო პროგრამა „იაფი კრედიტის“ ფარგლებში საკრედიტო რესურსის გაცემის წესის შესახებ“ საქართველოს მთავრობის  2009 წლის 19 მარტის №55 დადგენილებაში ცვლილების შეტანის თაობაზე


მუხლი 1

„ნორმატიული აქტების შესახებ“ საქართველოს კანონის 36-ე მუხლის შესაბამისად „სახელმწიფო პროგრამა „იაფი კრედიტის“ ფარგლებში საკრედიტო რესურსის გაცემის წესის შესახებ“ საქართველოს მთავრობის 2009 წლის 19 მარტის №55 დადგენილებაში შეტანილ იქნეს ცვლილება და დადგენილებით დამტკიცებული ,,სახელმწიფო პროგრამა „იაფი კრედიტის“ ფარგლებში საკრედიტო რესურსის გაცემის წესის“ მე-3 მუხლის პირველი პუნქტის „დ“ ქვეპუნქტი ჩამოყალიბდეს შემდეგი რედაქციით:

„დ) სამინისტრომ უზრუნველყოს 2 166.0 ათასი ლარის ოდენობით კრედიტის გაცემა მსხვილფეხა რქოსანი პირუტყვის სასაკლაო მეურნეობებისა (ხორცის პირველადი დამუშავების) და 7 000.0 ათასი ლარის ოდენობით კრედიტის გაცემა ხილისა და ბოსტნეულის შესანახი მეურნეობების მოწყობისათვის, თანადაფინანსების პრინციპის გათვალისწინებით. პროგრამის ფარგლებში სამინისტროს მიერ გაცემული კრედიტის მოცულობა არ უნდა აღემატებოდეს პროექტის განხორციელებისათვის საჭირო თანხის 70 პროცენტს.“.


მუხლი 2

დადგენილება ამოქმედდეს გამოქვეყნებისთანავე.

პრემიერ-მინისტრი ნ. გილაური


